Oor skool en oor roetine | Voelgoed
Oor skool en oor roetine	by Blogger - Liesl Cronje / Jan 11, 2017 / 0 Kommentaar / Gelees deur 197 mense.
Die eerste skooldag van 2017. My sussie laat weet gisteraand dat haar maag ŉ bietjie draai oor haar graad-een seuntjie se eerste skooldag en my vriendin, wat ŉ oudste in matriek het, sê toe ek vra hoe dit gaan, dat sy liewers net oor ditjies en datjies wil gesels, niks dieper nie, want vir nou kan sy net oor een dag op ŉ slag dink en voel. Ek bekyk dié emosies en belewenisse van ŉ afstand af, want vir die eerste keer in 16 jaar, het ek geen kinders wat skool toe gaan nie. En ek begin wonder oor my doel in die lewe en oor ŉ nuwe roetine.
My dag roetine is effens (eintlik baie) deurmekaar. Die blou karretjie ry nie vroegoggend skool toe nie – so ek sukkel om wakker te word en daarom sukkel ek ook om te gaan draf. Geen kosblikke is nodig om gepak te word nie, en nou raak ek honger omdat daar nie kosblik ‘snacks’ in die huis is nie. Sport of skoolklere wat verlede jaar in tasse vergeet is, hoef nie skielik gewas te word nie, daar is nie knope van baadjies wat alweer kort nie, geen skoene se sole moet vasgeplak word om nog ŉ paar maande te hou nie, haarafsprake vir hare wat oor die vakansie hand uit geruk het, of ‘inspeksie’ oor ekstra oorbelle hoef nie gedoen te word nie. Op mý vooraand van skool is alles rustig, behalwe vir my gedagtes. Wat doén ŉ ma nou eintlik, as haar kinders klaar is met skool? Ek het nog nie baie ervaring in dié ding nie, maar ek dink ŉ post-skool ma bid vreeslik baie. Eerstens vir haar man, dat hy nie alleen sal voel omdat hy nie meer kinders moet aflaai nie, en daarom nou op sy eie moet oefen vroegoggend in die gym nie. Vir haar kinders, dat hulle veilig sal wees, dat hulle die regte keuses sal maak, dat hulle gelukkig sal wees, dat hulle suksesvol sal wees, en dat hulle spesiale met-die-hand-uitgesoekte, huweliksmaats sal kry. En vir haarself, dat sy weer haarself sal ontdek, wie sy is en waarvan sy regtig hou, dat sy ŉ nuwe roetine sal vind wat net die beste in haar sal uitbring, en dat sy haar passies en drome sal kan afstof en laat groei.
Ek dink ook ŉ ma met groot kinders dink baie. Sy dink oor groot goed, soos of sy suksesvol was as ma, of sy haar kinders alles geleer het wat sy kon en of hulle dit sal onthou. Sy wonder of haar kinders nou te besig gaan raak om met haar te kuier en of hulle eendag sal kom inloer as hulle hul eie gesinne het. Sy dink ook oor klein goedjies, soos wat die eerste ding is wat sy in die oggend gaan doen en oor wanneer en waar sy aandete inkopies sal kry. Oor waar sy van nou af petrol sal ingooi en hoeveel en watter tye van die dag die beste sal wees om afsprake te maak met kliënte. Want roetines is anders, en roetes, en inkopies, en afsprake ook. Miskien is skoolmammas oor te veel dinge bekommerd wat vanself uitgesorteer sal raak. En miskien post-skool mammas ook. Miskien moet alle ma’s maar net besef dat elke fase uniek en spesiaal is, en dat sy én haar kinders iets daaruit sal leer, sonder dat hulle te hard probeer. Miskien moet hulle meer vertroue hê dat alles reg sal uitwerk en dat kinders dinge self kan doen. Ek dink ek’s reg om ŉ post-skool ma te wees, met ŉ nuwe doel, en met ŉ nuwe roetine, wat koffie in die bed en sekere laatslaap oggende sal insluit …
Foto: Everydaypeoplecartoons.com
Blogger - Liesl Cronje Liesl is 'n lewens-en besigheids coach vir vrouens en glo dat elke vrou 'n baie spesiale storie het.
“Ek vertel stories oor die lewe, vanuit 'n ander hoek. My besighede, Thyme2B & Thyme Events is geïnspireer deur my liefde vir kruie en veral Tiemie. Tiemie beteken courage en die oorspronklike betekenis daarvan is, om die storie van wie jy is met jou hele hart te vertel. Daarom leer ek graag ander vrouens hoe om hulle stories te omvou en met hulle hele hart te vertel.” Liesl is getroud met Pierre en het drie jong volwasse kinders. Kyk ook by www.thyme.co.za vir meer blogs en Instagram: ThymeforStories.
Nuutste kommentaarKop bo water 22 ure 27 min gelede
Voelgoed!! WEN 1 dag 8 ure gelede
molle 1 dag 9 ure gelede
Gewig 1 dag 11 ure gelede
pyn langs die slaap 2 dae 48 min gelede
Gawes 2 dae 17 ure gelede
Agtetgrond, opvoeding en verantwoordelikheid. 3 dae 4 ure gelede
Liewe Jesus 5 dae 6 ure gelede
Ek het hierdie een baie 1 week 6 ure gelede
Bo-bene 1 week 8 ure gelede
Kop bo water: ’n storie oor hoopBlogger - Mariska FordGelees deur 753 mense Hospitale, jurkies en morfienBlogger - Hannelie van NiekerkGelees deur 145 mense StoriesBlogger - ToortsieGelees deur 40 mense Oor skrywersBlogger - Annabelle LombardGelees deur 79 mense Agtergrond, opvoeding en verantwoordelikheid!Blogger - Lynette BeerGelees deur 1,665 mense GELOOF bloggers
Dank altyd en vir alles...Blogger - Velia BassonGelees deur 20 mense Kan mens nie die mooi indrink tot dit BLY nie?Blogger - Janine van NiekerkGelees deur 424 mense Op watter pad loop jy?Blogger - Gerjo Ben van der MerweGelees deur 186 mense WysheidBlogger - Gina van StadenGelees deur 194 mense Jy kan steeds 'n verskil maakBlogger - Ansa Van GeestGelees deur 84 mense HUWELIK bloggers
Die klein jakkalsies tussen my en jouBlogger - Christel CoetzeeGelees deur 1,768 mense Kersfees as kindBlogger - Dorita Janse van RensburgGelees deur 484 mense Die Verbloemde held in my leweBlogger - Christel CoetzeeGelees deur 507 mense Maak dit lekker om totsiens te sêBlogger - Dorita Janse van RensburgGelees deur 309 mense Die lewe is ‘n lied –klink ‘n glasie!Blogger - Dorita Janse van RensburgGelees deur 1,188 mense OUERSKAP bloggers
Cheers op nuwe avonture en roetinesBlogger - Marisca GroenewaldGelees deur 24 mense Pak net die belangriksteBlogger - Charme KrielGelees deur 134 mense DonderdagBlogger - Marida SteurerGelees deur 255 mense Te Veel... alles is net te veelBlogger - Annalize van den HeeverGelees deur 920 mense ’n Ma leer van tydsberekening...Blogger - Liana SchönbornGelees deur 115 mense LEEFSTYL bloggers
DIE SKAAL – VRIEND OF VYAND?Blogger - Marlene BoonzaaierGelees deur 530 mense Massering - paspoort tot ware ontspanningBlogger - Marlene BoonzaaierGelees deur 100 mense OM TE WAX OF NIE? DIS DIE GROOT VRAAGBlogger - Marlene BoonzaaierGelees deur 261 mense DOEN JOU BES MET LEEFSTYL AANPASSINGSBlogger - Annien BothaGelees deur 164 mense Slaap - jou wondersoete dingBlogger - Marlene BoonzaaierGelees deur 157 mense Voelgoed blogsOns bied jou ’n splinternuwe Afrikaanse webjoernaal (voelgoed.co.za/blogs) waar 40 nuwe stemme weekliks oor geloofskwessies, huweliksake, kinders, gesondheid en baie ander onderwerpe ná aan ’n vrou se hart gesels. Of jy nou saam met hulle lag of huil: Wees verseker van sinvolle leesstof met ’n Christelike waardestelsel!